गुवाहाटी,नबेम्बर 7: दिनै फुंआव गुवाहाटीनि साखाथिआव थानाय लख्रा ओनसोलनिफ्राय सिनायनो मोनै सुबुंनि गोथै देहा बोखांनो मोनो आरो ओनसोलनि सुबुंफोरखौ सोमोनांहोयो।
 सिनायनो मोनै जिउ गोयै देहाखौ लख्रानि हाकुचि ओनसोलनिफ्राय बोखांनो मोन्नाय जादों होन्ना मिथिनो मोनो।
 ओनसोलनि सुबुंफोरनिफ्राय खौरां मोन्नाय बादिब्ला सिनायनो मोनै सुबंखौ सोरबा मंगलबारनि मोनायाव बुथाखुमानानै गारनानै दोनदों।
 थैनाय सुबुंनि खुगानिफ्राय गुफुर फेंफोनाफोरा ओंखारगासिनो दंमोन आरो माखासे जायगाफोराव जखम जानायनिबो फोरमान दंमोन होन्ना मिथिनो मोनो।
 अदालबाक्रा पुलिस थानायाव खौरां हरनानै केस थिसनदों होन्ना मिथिनो मोनबावनाय जायो। 